

**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΣΑΒΒΑΤΟ 23 ΣΕΠΤΕΜΒΡΙΟΥ 2023**

**.................................................................................**

**19.15 ΠΕΣ ΤΗ ΛΕΞΗ  ΝΕΟ ΕΠΕΙΣΟΔΙΟ GR**

**Επεισόδιο 75ο.**

**20.10 ΜΟΥΣΙΚΟ ΚΟΥΤΙ (Ε) Κ8  W**

**Το «Μουσικό κουτί» του Τάκη Σούκα με καλεσμένους τη Βιολέτα Ίκαρη και τον Γιάννη Διονυσίου**

Τα τραγούδια του έγιναν τεράστιες επιτυχίες και με το ακορντεόν και το σαντούρι του σημάδεψε θρυλικές ηχογραφήσεις! Ο **Τάκης Σούκας** έρχεται στην **ΕΡΤ1** και ανοίγει το **«Μουσικό κουτί»** της ζωής του.

Ο **Νίκος Πορτοκάλογλου** και η **Ρένα Μόρφη** έχουν τη χαρά να παίξουν και να τραγουδήσουν μια επιλογή από τα πιο γνωστά τραγούδια του με τη βοήθεια του ίδιου του συνθέτη αλλά και δυο εξαιρετικών φωνών της νεότερης γενιάς, της **Βιολέτας Ίκαρη** και του **Γιάννη Διονυσίου**.

Στην παρέα έρχονται μέσα από τα τραγούδια τους ο Στράτος Διονυσίου, η Ελένη Βιτάλη, ο Στέλιος Καζαντζίδης, ο Γιώργος Μαργαρίτης και η Δήμητρα Γαλάνη! Ένα ταξίδι με τη φωνή της Βιολέτας  Ίκαρη στην «Ταχεία» και τα «Χάρτινα», τη φωνή του Γιάννη Διονυσίου στο «Έρωτα μου αγιάτρευτε» και το «Μη μου μιλάς με χείλη που καίνε»…

Ο Τάκης Σούκας, έχει γράψει μια λαμπρή ιστορία στο ελληνικό τραγούδι ξεκινώντας την δεκαετία του ‘60 ως σολίστας στο ακορντεόν και στο σαντούρι και στη συνέχεια χαρίζοντας αμέτρητες επιτυχίες στις μεγαλύτερες λαϊκές φωνές. *«Έχω μεγαλώσει, δεν έχω γεράσει κι έχω δύναμη και σχέδια για το μέλλον, αν ο Θεός το επιτρέψει»* λέει και εκμυστηρεύεται ότι δεν εκπληρώθηκαν όλα τα όνειρά του. *«Ήθελα να κάνω και άλλα πράγματα, διαφορετικά, γιατί με κατηγορούσαν για σουξεδάκια».*

«Γεια σου, Τάκη Σούκα, με τα τραγούδια σου» φωνάζει η μπάντα του «Μουσικού κουτιού» στο jukebox και τα τραγούδια του σπουδαίου συνθέτη παίζονται… αλλιώς!

**22.00 ΚΑΝΕ ΟΤΙ ΚΟΙΜΑΣΑΙ ΙΙ  (Ε) Κ12  W**

*Υπότιτλοι για K/κωφούς και βαρήκοους θεατές*

**Ψυχολογική σειρά μυστηρίου**

Η ψυχολογική σειρά μυστηρίου **«Κάνε ότι κοιμάσαι ΙΙ»,** σε σκηνοθεσία **Αλέκου Κυράνη** και **Μάριου Βαλάση** και σε σενάριο του **Γιάννη Σκαραγκά**, με καινούργια επεισόδια, ακόμη πιο συναρπαστική και ανατρεπτική, μεταδίδεται από την **ΕΡΤ1** **κάθε Δευτέρα και Τρίτη, στις 21:45.**

**Επεισόδιο 1ο:** Ο Νικόλας έχει παραιτηθεί από το σχολείο και ζει απομονωμένος σε μια παραθαλάσσια περιοχή, παλεύοντας ακόμα με τις ενοχές και τα τραύματά του από το μακελειό στο θέατρο. Η Μπετίνα προσπαθεί να τον πείσει να επιστρέψει, όσο ο Μάκης προσπαθεί να προστατέψει τη Νάσια από την αντιδραστική συμπεριφορά που την έχει πιάσει με την απώλεια του Στάθη.

Ο Ίσσαρης, η Άννα και ο Πέτρος έχουν πάρει προαγωγή σε μια ειδική υπηρεσία, το Τμήμα Ειδικών Εγκλημάτων, με προϊσταμένη μια αξιωματικό, τη Χρύσα, η οποία εκτός από την ειδίκευση και την τυπικότητά της, δεν μοιάζει να τους συμπαθεί πολύ.

Αντιμέτωπος με τα δικά του φαντάσματα κι έχοντας παραιτηθεί, ο Κάσδαγλης δέχεται την πρόταση του διευθυντή ενός ιδιωτικού σχολείου, από το οποίο αποφοίτησε. Ο Σταματάκης τού προτείνει να δουλέψει για το Αλεξανδρινό Κολλέγιο με έναν όρο: να πείσει τον Νικόλα να προσληφθούν μαζί.

Από το σχολείο αποβλήθηκαν, πριν από λίγους μήνες, δύο μαθητές με την κατηγορία της διακίνησης ναρκωτικών ουσιών. Πέρα από το σκάνδαλο, το γεγονός δημιούργησε και τριγμούς στην προοπτική ανανέωσης της θητείας της παρούσας διοίκησης και αυτό μοιάζει να ανησυχεί μια καθηγήτρια, την Πέρσα.

**Επεισόδιο 2ο:** Ο Ίσσαρης και η ομάδα του, υπό την επίβλεψη της Χρύσας, αποκλείουν τον προαύλιο χώρο του Κολλεγίου, στον οποίο βρέθηκε το πτώμα του άτυχου γυμναστή. Ξαφνικά όλοι είναι ύποπτοι, αλλά η Χρύσα μοιάζει αποφασισμένη να υποστηρίξει τον Σταματάκη, τον οποίο η ίδια είχε λυκειάρχη. Τα πρόσωπα αρχίζουν να φανερώνονται, αν και παράλληλα όλοι έχουν να κρύψουν ένα κομμάτι της αλήθειας. Ποιος ήταν πραγματικά ο καθηγητής Γυμναστικής στο σχολείο; Ποιες οι σχέσεις του με τη διεύθυνση και ορισμένους γονείς; Ποια ήταν η πραγματική σχέση του με τη Δέσποινα, τη σύζυγο του Σταματάκη; Ο Νικόλας αισθάνεται ότι ο γυμναστής προσπάθησε για κάποιο λόγο να τον αποτρέψει από το να δεχτεί τη θέση στο καινούργιο σχολείο. Αντί όμως ο φόνος να τον αποθαρρύνει, ο Νικόλας αποφασίζει να μπει στον λαμπερό αυτό κόσμο των επικίνδυνων μυστικών και δύναμης. Τώρα, πλέον, είναι ένας ορκισμένος κυνηγός του κακού και έπειτα απ’ όσα βίωσε ο ίδιος τους τελευταίους μήνες, αποδέχεται την πρόταση του νέου λυκειάρχη, για να εξερευνήσει ο ίδιος την υπόθεση.

**Επεισόδιο 3ο:** Ο Νικόλας αποφασίζει να δεχτεί την πρόσκληση και να δουλέψει για το ιδιωτικό σχολείο, έχοντας παράλληλα στόχο να μάθει τι ήταν αυτό που προσπάθησε να του αποκαλύψει ο νεκρός καθηγητής στη δεξίωση. Έχει, όμως, έναν όρο. Να προσλάβουν έναν πρώην μαθητή του ως υπάλληλο στο κυλικείο.

Η Αστυνομία ανακαλύπτει ποιος μαθητής τράβηξε το βίντεο της συζύγου του διευθυντή με τον νεκρό καθηγητή. Το πρόβλημα του Ίσσαρη τώρα, πέρα από την πίεση που δέχεται από την προϊσταμένη του, είναι οι φήμες ότι μια μαθήτρια του Κολλεγίου είχε ερωτικές σχέσεις με τον νεκρό γυμναστή.

Οι εκλεκτοί μαθητές του σχολείου, ο Γιώργος και ο Σταύρος, μοιάζουν να έχουν κάποιο μυστικό που κανείς δεν θα ήθελε να διαρρεύσει. Ποιος από τους δύο παγίδευσε ποιον; Ποιοι άλλοι μαθητές επηρεάζονται από τη συμπεριφορά των δύο; Ποια είναι η μαθήτρια που είχε σχέση με τους μαθητές που αποβλήθηκαν την προηγούμενη χρονιά για διακίνηση και που τους είχε πουλήσει ένα πρόγραμμα για να χακάρουν κάμερες και κινητά;

Η Αστυνομία προσπαθεί να εξηγήσει γιατί ο διευθυντής του σχολείου να πληρώσει στον εκβιαστή ένα μεγάλο ποσό για να μην κυκλοφορήσει το βίντεο με τη σύζυγό του και αν γνώριζε ο ίδιος ότι η Δέσποινα δεν είχε καμία ερωτική επαφή με τον γυμναστή.

Η Χρύσα προσπαθεί να εξιχνιάσει τις παρασκηνιακές σχέσεις της διεύθυνσης του σχολείου με τον καθηγητή, και υποπτεύεται ότι το θύμα ήταν μπλεγμένο με κάποια παράνομη δραστηριότητα.

Ο Νικόλας αποκτάει στην αίθουσα τους πρώτους θαυμαστές αλλά και εχθρούς. Το πιο επικίνδυνο μυστικό, όμως, θα αποκαλυφθεί από τον αδελφικό του φίλο, τον Κάσδαγλη. Τι προσπαθούσε να του πει, όταν τον παρακαλούσε να δουλέψουν κι οι δύο στο Αλεξανδρινό Κολλέγιο;

**Επεισόδιο 4ο**: Η Αστυνομία διερευνά την πιθανότητα ο διευθυντής του κολλεγίου να ήθελε νεκρό τον γυμναστή. Η μαθήτρια που φημολογείται ότι είχε ερωτικές σχέσεις με το θύμα, παραδέχεται στην Αστυνομία ότι το διέδωσε η ίδια, χωρίς να είναι η αλήθεια. Η Αμάντα παραδέχεται όμως στον πατέρα της ότι το έκανε για άλλους λόγους, κάνοντας τον Ίκαρο να ανησυχεί για την κόρη του. Ποιος είναι ο ρόλος του υπεύθυνου ασφαλείας του ιδιωτικού σχολείου; Γιατί επιμένει ότι ο γυμναστής ήταν ένας επικίνδυνος εκβιαστής, και πώς θα συνδέσει ο Ίσσαρης την παρουσία ναρκωτικών ουσιών στον οργανισμό του θύματος με τις σαδιστικές λεπτομέρειες της εκτέλεσής του;

Ο Νικόλας συγκρούεται με τον Κάσδαγλη για τα μυστικά που είχε τόσο καιρό και αρνιόταν να του αποκαλύψει. Συγχρόνως η σχέση του με την Πέρσα, καθηγήτρια μαθηματικών, γίνεται ολοένα και πιο αμήχανη, μια και η ίδια θεωρεί την παρουσία του στο σχολείο μια κακή επιλογή του Σταματάκη. Ποια είναι πραγματικά η Μαργαρίτα, η μαθήτρια που ξέρει να χακάρει οποιοδήποτε σύστημα ασφαλείας; Ποιον υποπτεύεται ότι έστειλε το βίντεο το βράδυ του φόνου;

Ο Λημνιός εμφανίζεται από το παρελθόν και ζητάει από τον Ίσσαρη μια προσωρινή εκεχειρία. Ο όρος είναι να σταματήσουν με την Άννα να προσπαθούν να τον στριμώξουν. Ποιον σύμμαχο θα βρει τελικά ο Λημνιός;

Η Δέσποινα προσπαθεί να δικαιολογηθεί στον Νικόλα για το μυστικό της με τον Κάσδαγλη. Ποιος μαθητής προσπαθεί να ανοίξει τα μάτια στον διευθυντή για τον Σταύρο και τον Γιώργο; Τι υποπτεύεται ότι έχουν κάνει; Και κυρίως, για ποιο λόγο η μαθήτρια που διέδωσε ότι είχε σχέσεις με τον γυμναστή, έλεγε τόσο καιρό ψέματα;

***Νυχτερινές Επαναλήψεις***

**01.50 ΔΥΟ ΣΤΙΣ 10 (Ε) ημέρας W**

**03.40 ΜΠΑΜΠΑΔΕΣ (Ε) ημέρας W**

**04.30 ΠΕΣ ΤΗ ΛΕΞΗ (Ε) ημέρας GR**

**ΚΥΡΙΑΚΗ 24 ΣΕΠΤΕΜΒΡΙΟΥ 2023**

**.................................................................................**

**19.15 ΠΕΣ ΤΗ ΛΕΞΗ   (ΝΕΟ ΕΠΕΙΣΌΔΙΟ) GR**

**Επεισόδιο 76ο**

**20.15  3ος ΟΡΟΦΟΣ (Ε) W**

**Κωμική σειρά**

Ένα ζευγάρι νέων στην… ψυχή, ο **Αντώνης Καφετζόπουλος**  (Γιάννης) και η **Λυδία Φωτοπούλου** (Υβόννη), έρχονται στην ΕΡΤ1 για να μας θυμίσουν τι σημαίνει αγάπη, σχέσεις, συντροφικότητα σε κάθε ηλικία και να μας χαρίσουν άφθονες στιγμές γέλιου αλλά και συγκίνησης, μέσα από τη νέα κωμική σειρά **«3ος όροφος»**, σε σενάριο-σκηνοθεσία **Βασίλη Νεμέα.**

Η νέα 15λεπτη σειρά, που μεταδίδεται καθημερινά από την **ΕΡΤ1**, από **Δευτέρα έως Παρασκευή**, στις **21:20**, παρακολουθεί την καθημερινή ζωή ενός ζευγαριού συνταξιούχων.

**Επεισόδιο 2ο: «Χάιλαντς»**

Η Υβόννη ονειρεύεται ταξίδια στη Γλασκόβη, ενώ ο Γιάννης της προτείνει το Ναύπλιο. Εκείνη βάζει συνέχεια δυνατά να παίζει ήχος γκάιντας, ενώ εκείνος της ετοιμάζει μία έκπληξη που θα την ανταμείψει.

**20.30   ΕΛΛΗΝΙΚΗ ΤΑΙΝΙΑ Κ  W**

**«Η αδελφή μου θέλει ξύλο»**

**22.00 ΑΘΛΗΤΙΚΗ ΚΥΡΙΑΚΗ GR**

**24.00 ΣΤΑ ΣΥΡΜΑΤΑ (Ε)  K12  W**

*Υπότιτλοι για K/κωφούς και βαρήκοους θεατές*

**Κωμική σειρά**

Η απολαυστική **κωμική σειρά «Στα σύρματα»**, με σπαρταριστές καταστάσεις, ξεκαρδιστικές ατάκες και φρέσκια ματιά, σε σενάριο **Χάρη Μαζαράκη** και **Νίκου Δημάκη** και σκηνοθεσία **Χάρη Μαζαράκη,** με πλειάδα εξαιρετικών ηθοποιών και συντελεστών, μεταδίδεται από την **ΕΡΤ1**, κάθε **Παρασκευή** στις **21:45.**

**Επεισόδιο 1ο.** Ο Σπύρος, λογιστής στην εταιρεία του Καψάλη και καταπιεσμένος από τον απαξιωτικό πατέρα του Στέλιο Καταραχιά, κάνει μια υπεξαίρεση ενός μεγάλου ποσού εν γνώσει των κολλητών του φίλων Λέλου και Μανωλάκη, και οδηγείται στις φυλακές, την ώρα που ο Ιούλιος, γνωστός εγκληματίας, ύστερα από μια ληστεία, συλλαμβάνεται και μαζί με το «δεξί του χέρι», τον Φάνη, έχουν την ίδια κατάληξη. Ο μεγαλοεπιχειρηματίας Κίμων Βασιλείου, με τη γυναίκα του Βανέσα και την ξαδέρφη του, Άννα Ρούσσου, συζητούν στο δείπνο τους για ένα πρόγραμμα φυλακών, που αφορά για επαγγελματικούς λόγους την τελευταία. Ο νέος διευθυντής των φυλακών, Φωκίων Πάρλας, αφού την προηγουμένη έχει επισκεφθεί τον Βασιλείου με γλυκά καθώς μεσολάβησε για την προαγωγή του, καλωσορίζει τους κατάδικους στη νέα τους σκληρή πραγματικότητα. Μας πρωτοσυστήνονται οι «Ρεμπέτες», μια ιδιότυπη συμμορία της φυλακής, ο Φατιόν, συγκάτοικος του Σπύρου στο κελί, και ο αρχιφύλακας Ζιζί. Οι δύο τελευταίοι χαρακτήρες παίζουν το δικό τους παιχνίδι, προσπαθώντας να εξυπηρετούν τους πάντες και πάνω απ’ όλα, το δικό τους συμφέρον.

***Νυχτερινές Επαναλήψεις***

**01.00 ΔΥΟ ΣΤΙΣ 10 (Ε) ημέρας W**

**02.50 ΜΑΜΑ-ΔΕΣ (Ε) ημέρας W**

**03.40 ΕΡΤ BACKSTAGE (E) ημέρας W**

**04.30 ΠΕΣ ΤΗ ΛΕΞΗ (Ε) ημέρας GR**